Zohran Mamdani

**Zohran Kwame Mamdani** (Kampala, Uganda, 1991ko urriaren 18a) politikaria da eta New Yorkeko (Ameriketako Estatu Batuak) alkate da 2026tik., eta aita Bombayn jaio eta nagusiki Ugandan hazi zen musulman gujaratiarra da. Aitaren aldeko aiton-amonak egungo Tanzanian jaio ziren eta aitaren familia Afrikako hego-ekialdeko indiar diasporaren parte zen. Amaren aldeko amona gizarte-langilea eta Salaam Baalak Trust erakundearen sortzailea izan zen.

Mamdani Kampalan bizi izan zen bost urte bete zituen arte. Gero bere familia Lurmutur Hirira joan zen. St. George's Grammar Schoolean ikasi zuen, aitak Lurmutur Hiriko Unibertsitatean Afrikako ikasketak irakasten zituen bitartean. 

Mamdanik zazpi urte zituenean familia Amerikara joan zen bizitzera,  New York hirian finkatuz. Morningside Heightsen hazi zen eta bere heziketa "pribilegiatua" izan zela esan du

Mamdani Manhattango Upper West Sideko Bank Street School for Children eskolara joan zen. 2003an Kampalara itzuli zen urtebetez eta hango eskolara joan zen, aitak urte sabatikoa hartu baitzuen *Good Muslim, Bad Muslim* liburua idazteko.

Mamdani Bronxeko High School of Science-n graduatu zen, eta han eskolako lehen cricket taldea sortu zuen. Futbolean ere jokatu zuen. Ondoren, Bowdoin College-ra joan zen, Mainera, eta Palestinan justizia lortzeko elkartea sortu zuen. 2014an graduatu zen Afrikar ikasketetako lizentziatura batekin.

## Ibilbide profesional eta politikoa 
Hauteskundeetara aurkeztu aurretik, Mamdanik etxebizitza kontseilari gisa lan egin zuen. Lan horretan Queensen diru-sarrera txikiak zituztenei lagundu zien, etxebizitzak ez galtzeko. Esan duenez, esperientzia hark hauteskundeetara aurkeztera bultzatu zuen, etxebizitzaren krisiari aurre egiteko.

### Inplikazio politiko goiztiarra 
Ali Najmiren kanpainako boluntario gisa aritu zen 2015eko hauteskundeetan. 2017an Mamdani New York hiriko Amerikako Sozialista Demokratikoen (DSA) elkartean sartu zen eta Khader El-Yateem ministro luterano palestinar eta sozialista demokratikoaren kanpainarako lan egin zuen. Ross Barkanen kanpainaren kudeatzailea ere izan zen 2018ko New Yorkeko Estatuko Senaturako hauteskundeetan, eta Tiffany Cabán sozialista demokrataren 2019ko kanpainako antolatzailea ere izan zen.

### New Yorkeko Estatu Batzarra (2020–gaur egun) 
2019ko urrian New Yorkeko Estatu Batzarreko 36. barrutia ordezkatzeko kanpaina hasi zuen. Ameriketako Demokrata Sozialistek babestu zuten. Bere proposamenen artean zeuden etxebizitza politika, polizia eta espetxeak erreformatzea. 2020ko ekainean Alderdi Demokratako primarioak irabazi zituen eta azaroan hauteskundeak. Mamdani oposiziorik gabe hautatu zuten berriro 2022an eta 2024an.

### New Yorkeko alkate izateko 2025eko kanpaina 
2024ko urriaren 23an Mamdanik New York hiriko alkate izateko hautagaitza iragarri zuen. Haren plataformak aldarrikapen hauek zituen: debaldeko autobusak, errenta txikiko pertsonei alokairuak izoztea, hiriak janari dendak edukitzea janarien prezioa jaisteko, haurren zaintza unibertsala, 200.000 etxe eskuragarri eraikitzea eta orduko 30 dolarreko soldata minimoa. Korporazioei eta miloi bat baino gehiago irabazten dutenei zergak igotzea ere proposatzen zuen.

2025eko azaroaren 4an egindako hauteskundeetan New Yorkeko alkatea aukeratu zuten, botoen %50,4 lortuta.

Bernie Sandersen 2016ko presidentetzarako kanpainak eraginda, Sozialista Demokratikoen taldera batu zen.

### Haurtzaindegiak eta hezkuntza 
Mamdanik haurtzaindegi sistema unibertsal baten alde egiten du. New Yorkeko familia berri guztiei "haur-saskiak" ematea proposatu du, pixoihalak eta erizaintzako materiala bezalako produktuak dituztenak.

### Krimena eta polizia 
Mamdanik argudiatu du polizia gehiagok eta espetxeratzeen igoerak ezer gutxi egiten duela kalteak saihesteko, eta "lan duinak, egonkortasun ekonomikoak eta baliabide oneko auzoek" eraginkortasun handiagoz mantendu dezaketela jendea salbu. Delinkuentzia murrizteko ikuspegi komunitarioago baten alde egin du, indarkeriaren aurkako programetan arreta jarriz.

### Israel-Palestina gatazka 
Mamdani oso kritikoa da Israelekin. 2023an Israelgo apartheid-a gaitzetsi zuen. Boikot, Desinbertsio eta Zigorren mugimendua babesten du.

2025ean Mamdanik esan zuen uste zuela Israel genozidioa egiten ari zela Gazan, eta Benjamin Netanyahuk New York hirira bidaiatuz gero, atxilotu egin beharko luketela, Nazioarteko Zigor Auzitegiak hura atxilotzeko emandako aginduari jarraituz.

#### Immigrazioa 
Mamdani-k New Yorkeko santutegien legeak babesten ditu. Horien arabera Inmigrazio eta Aduana Indarrak (ICE) ezin dira sartu eskoletan, ospitaleetan eta hiriko jabetzetan agindu judizialik gabe. Santutegien lege sendoagoen alde ere egin du. Alkate aukeratzen badute, hitzeman du atxilotze prozesuetan dauden etorkin guztiei udalak legezko ordezkaritza emango diela.

#### LGTBIQ+ eskubideak 
Mamdanik LGTBIQ+ eskubideak babesten ditu. LGTBIQIA+ Gaien Bulegoa ezarri nahi du.

## Erreferentziak 
## Kanpo estekak